Jabarkan Biodata dari Hang Mokhtar dalam bahasa melayu

Dilahirkan pada 15 Mac 1948, Hang Mokhtar atau nama sebenarnya Mohtar bin Ab Latiff adalah anak sulung tujuh beradik. Bakat seni diperoleh daripada ayahnya yang turut berkarya bersama A Rahman mencipta lagu Ayah dan Ibu. Lagu dinyanyikan oleh A Rahman sendiri pernah dipopularkan oleh Sudirman Haji Arshad (Allahyarham, Datuk)

Lagu Ayoyo Sami cuba menyindir 'Isu pembayaran tol di lebuh raya'.Menteri Kerja Raya ketika itu ialah Dato Samy Vellu . Sejak 22 tahun lalu (1987), Hang Mokhtar kurang mendapat publisiti daripada media massa dan seakan-akan tenggelam.Kali terakhir beliau  muncul dengan album The Best of Hang Mokhtar pada 2006.

Namanya muncul semula apabila dia disalah lapor sebagai meninggal dunia. Sebenarnya yang meninggal dunia ialah penyanyi Goodman Brothers ,abang Mokhtar.

Walaupun telah berusia 61 tahun tetapi beliau masih bermain muzik, mencipta lagu dan menyanyi di majlis-majlis makan malam anjuran VIP. Sejak 1969 beliau menceburi bidang ini . Beliau mempunyai tiga orang anak (Mozard, Moziana dan Mozalina) dan tujuh cucu .

Album terbaru beliau ialah 'Sepekan Di Tanjung Pinang' yang menampilkan 15 buah lagu. Kesemua lagu dan lirik dalam album itu kebanyakannya dicipta sendiri dan ia telah dirakamkan di studio mini di rumahnya. Antara lagu yang ditampilkan ialah Siapa Tak Sayang Bini, Gelisah dan Lembaran Terakhir. Album terbitan Hang Mokhtar Production itu mengetengahkan irama pop yeh-yeh, inang, zapin, country, blues dan keroncong.